अजलान शाह कप में कमाल करने को तैयार है टीम इंडियाः मनप्रीत – हिंदी में स्पोर्ट्स
अजलान शाह कप में कमाल करने को तैयार है टीम इंडियाः मनप्रीत
हिंदी में स्पोर्ट्स March 18, 2019 Leave a comment
इंडियन मेंस हॉकी टीम के कैप्टन मनप्रीत सिंह को लगता है कि टीम ने पिछले साल भुवनेश्वर में हुए वर्ल्ड कप की हार से सबक लिया है और मलेशिया के इपोह में सुल्तान अजलान शाह कप से सीजन की पॉजिटिव स्टार्ट के लिए तैयार हैं।
पॉजिटिव स्टार्ट के लिए रेडी है टीम
इपोह के लिए रवाना होने से पहले इंडियन कैप्टन ने संडे की रात को मीडिया से बातचीत करते हुए कहा कि इपोह की गर्मी और उमस भरे मौसम से सामंजस्य बैठाने के लिए टीम ने यहां नेशनल कैंप में दोपहर को अभ्यास किया है। मनप्रीत ने कहा, ‘हम ओडिशा में खेले जाने वाले FIH मेंस सीरीज के फाइनल्स 2019 से पहले पॉजिटिव स्टार्ट करने के लिए काफी उत्सुक हैं। हमने कैंप में कड़ी मेहनत की है। हम वहां (इपोह) के मौसम से सामंजस्य बैठाने के लिए अक्सर दोपहर में प्रैक्टिस करते थे।’
भारत 23 मार्च को जापान के खिलाफ मैच के साथ अपने अभियान की शुरुआत करेगा और टीम इंडिया इस टीम के खिलाफ पिछले साल एशियन चैंपियन्स ट्रॉफी में मिली जीत को दोहराना चाहेगी। मनप्रीत ने कहा, ‘हम शुरुआती मैच में एशियन गेम्स के चैंपियन जापान से खेलेंगे और उन्हें हराने के लिए पूरी टीम को मेहनत करनी होगी। हमारी टीम में कई युवा खिलाड़ी हैं। यह उनके और हमारे लिए एक इकाई के रूप में कड़ी परीक्षा होगी।’
सीधे फाइनल के बारे में नहीं सोच रहे मनप्रीत
भारतीय टीम इसके बाद 24 मार्च को कोरिया और 26 मार्च को एशियन गेम्स की सिल्वर मेडलिस्ट मलेशिया से भिडे़गी। मनप्रीत ने कहा, ‘हम टूर्नामेंट में टॉप रैंक्ड टीम हैं लेकिन सिर्फ इससे हम आगे नहीं बढ़ सकते। सीधे फाइनल के बारे में सोचने की जगह हम एक बार में एक मैच के बारे में सोचेंगे क्योंकि हमारे लिए कुछ मुकाबले कठिन होंगे।’
मनप्रीत का मानना ​​है कि 2018 ओडिशा वर्ल्ड कप के क्वॉर्टर फाइनल में मिली हार से खिलाड़ियों ने काफी सबक लिया है और अब वह दबाव की स्थिति को बेहतर तरीके से संभाल सकते हैं। उन्होंने कहा, ‘वर्ल्ड कप हम सभी के लिए सीख देने वाला रहा। हम क्वॉर्टर फाइनल से आगे नहीं जा पाए थे लेकिन मेरा मानना ​​है कि दुनिया ने एक युवा टीम की अपार संभावनाओं को देखा जिसने मैदान में पूरा जोर लगाया था।’
Tagged इंडियन हॉकी टीम, मनप्रीत सिंह, सुल्तान अजलान शाह कप, हॉकी
← बेंगलुरु FC बना इंडियन सुपर लीग का चैंपियन
हर कीमत पर खिताब जीतना चाहते थे हम : छेत्री →